Για άλλα άτομα με το ίδιο όνομα, δείτε: Σώστρατος.  

Δραχμή της Ολυμπίας της 105ης διοργάνωσης των αγώνων (360 π.Χ.)
Ο **Σώστρατος ο Σικυώνιος** ή ο **Ακροχερσίτης** (4ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Σικυώνα.

Τα επιτεύγματά του
------------------

Στέφθηκε νικητής 3 φορές στο αγώνισμα του παγκράτιου, κατά τους 104ους (364 π.Χ.), 105ους (360 π.Χ.) και 106ους (356 π.Χ.) ολυμπιακούς αγώνες της αρχαιότητας. Την επωνυμία *Ακροχερσίτης* την απέκτησε από την τακτική που χρησιμοποιούσε όταν αγωνιζόταν, καθώς συνήθιζε να πιάνει τις κορυφές των δαχτύλων (*άκρα των χεριών*) των αντιπάλων του και να τους λυγίζει τα δάχτυλα προκαλώντας τους πόνο και κερδίζοντας τον αγώνα, μια τεχνική την οποία εφάρμοζε κατά τον 5ο αιώνα π.Χ. και ο ολυμπιονίκης παλαιστής Λεοντίσκος ο Μεσσήνιος. Αναφέρεται πως ο Σώστρατος ήταν περιοδονίκης με νίκες και στα Πύθια, Νέμεα και Ίσθμια. Λόγω της δόξας που έφερε στη Σικυώνα με τις πολλές νίκες του, η μορφή του αποτυπώθηκε στα νομίσματα της πόλης.

Σύμφωνα με τον Παυσανία
-----------------------

Παυσανίας -Ἑλλάδος περιήγησις - Ἠλιακῶν Β -4.1, 4.2  

> **[4.1] ἔχεται δὲ τοῦ Λυσάνδρου τῆς εἰκόνος Ἐφέσιός τε πύκτης τοὺς ἐλθόντας κρατήσας τῶν παίδων--ὄνομα δέ οἱ ἦν Ἀθήναιος--καὶ Σικυώνιος Σώστρατος παγκρατιαστὴς ἀνήρ, ἐπίκλησις δὲ ἦν Ἀκροχερσίτης αὐτῷ: παραλαμβανόμενος γὰρ ἄκρων τοῦ ἀνταγωνιζομένου τῶν χειρῶν ἔκλα, καὶ οὐ πρότερον ἀνίει πρὶν ἢ αἴσθοιτο ἀπαγορεύσαντος.**
> **[4.2] γεγόνασι δὲ αὐτῷ Νεμείων μὲν νῖκαι καὶ Ἰσθμίων ἀναμὶξ δυόδεκα, Ὀλυμπίασι δὲ καὶ Πυθοῖ, τῇ μὲν δύο, τρεῖς δὲ ἐν Ὀλυμπίᾳ. τὴν τετάρτην δὲ Ὀλυμπιάδα ἐπὶ ταῖς ἑκατόν--πρώτην γὰρ δὴ ἐνίκησεν ὁ Σώστρατος ταύτην--οὐκ ἀναγράφουσιν οἱ Ἠλεῖοι, διότι μὴ αὐτοὶ τὸν ἀγῶνα ἀλλὰ Πισαῖοι καὶ Ἀρκάδες ἔθεσαν ἀντ' αὐτῶν** 
> 
> 

> *4. Μετά τον ανδριάντα του Λύσανδρου, ακολουθεί η εικόνα ενός παιδιού απὀ την Έφεσο, πρωταθλητή στην πυγμαχία, που ονομαζόταν Αθήναιος και στη συνέχεια είναι ο παγκρατιαστής Σώστρατος από τη Σικυώνα: αυτός επονομαζόταν Ακροχειριστής, επειδή συνήθιζε να αρπάζει τα άκρα των χεριών των αντιπάλων του και να τα λυγίζει προς τα πίσω, και δεν τα άφηνε μέχρι να παραδοθούν.*
> *2. Στα Νέμεια και στα Ίσθμια είχε κερδίσει συνολικά δώδεκα νίκες, δύο στα Πύθια και τρεις στην Ολυμπία. Οι Ἠλείοι δεν αναφέρουν την εκατοστή τέταρτη ολυμπιάδα - τότε που ο Σώστρατος νίκησε για πρώτη φορά- επειδή οι αγώνες είχαν οργανωθεί από τους Πισαίους και τους Ἄγιάδες και ὀχι απ’ αυτούς.*
> 
>

Εξωτερικοί σύνδεσμοι
--------------------

* All About Pagration (Pan+kratos): Ancient Greek Martial Art

Παραπομπές
----------

1. ↑  (Αγγλικά) Sport in the Ancient World from A to Z, σελ. 154, Mark Golden, Routledge, 1 Jun 2004
2. ↑  Pausanias, Description of Greece, 6.4.1 Perseus και 6.4.2
3. ↑  Supplementum Epigraphicum Graecum 23.325
4. ↑  (Γερμανικά) J. Ebert, Griechische Epigramme auf Sieger an gymnischen und hippischen Agonen (Berlin 1972) Abhandlungen der sa ̈chsischen Akademie der Wissenschaften zu Leipzig, Philologisch-historische Klasse 63.2, 129-132
5. ↑  (Ιταλικά) L. Moretti, "Supplemento al catalogo degli Olympionikai," 1987, pp. 70.
6. ↑  Παυσανίας -Ἑλλάδος περιήγησις - Ἠλιακῶν Β -4.1
7. ↑  Παυσανίας -Ἑλλάδος περιήγησις - Ἠλιακῶν Β -4.2

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αρχαίοι ολυμπιακοί αγώνες |
| --- |
|  |
| Αθλήματα | 

|  |  |
| --- | --- |
| Δρόμου | 
Στάδιον • Δίαυλος • Οπλίτης δρόμος • Δόλιχος |
|  |
| Ιππικά | 
Ιππικά αγωνίσματα στην αρχαία Ελλάδα#Κέλης • Κάλπη • Πώλος • Απήνη • Συνωρίς • Τέθριππο • Άρμα |
|  |
| Συμπλοκής | 
Πάλη • Πυγμαχία • Παγκράτιο |
|  |
| Ειδικά | 
Πένταθλον • Κήρυκες και σαλπιγκτές |

 |  |
|  |
| Θέματα | 

|  |  |
| --- | --- |
| Αθλητές | 
Κατάλογος αρχαίων ολυμπιονικών • Περιοδονίκες • Τριαστές |
|  |
| Διοργανώσεις | 
Αρχαίοι ολυμπιακοί αγώνες • Αρχαίοι ολυμπιακοί αγώνες σε διάφορες περιοχές • Ολύμπια (19ος αιώνας) • Σύγχρονοι ολυμπιακοί αγώνες |
|  |
| Άλλα | 
Ολυμπία • Ακονιτί • Κότινος • Ολυμπιακή εκεχειρία • Ελλανοδίκες • Ζάνες |

 |

 |

|  |  |
| --- | --- |
| 

|  |
| --- |
| * Πύλη:Αρχαία Ελλάδα
* Πύλη:Αθλητισμός
* Πύλη:Ολυμπιακοί Αγώνες
 |

 |